b"\n_START_ARTICLE_\nNadaun\n_START_SECTION_\nHist\xc3\xb2ria\n_START_PARAGRAPH_\nEn el passat, Nadaun fou el nom d'unestat tributari protegit de tipus jagir,al Panjab, amb una superf\xc3\xadcie de 225\xc2\xa0km\xc2\xb2. _NEWLINE_Jodhbir Chand, fill il\xc2\xb7leg\xc3\xadtim de Sansar Chand II de Kangra, va donar les seves dues germanes en matrimoni a Ranjit Singh i fou creat raja de Nadaun, la part nord dels antic dominis katochs. Jodhbir Chand va romandre lleial als brit\xc3\xa0nics durant la revolta katoch de 1848, i com a recompensa el seu jagir (amb una renda de 26.270 r\xc3\xbapies a l'any) li fou confirmat pels brit\xc3\xa0nics el 1849. El seu fill Pirthi va rebre l'Orde del M\xc3\xa8rit pels seus serveis durant el mot\xc3\xad de 1857 i el 1868 fou fet cavaller de l'estrella de l'\xc3\x8dndia i va rebre salutaci\xc3\xb3 de 7 canonades. El 1890 l'estat va passar per primogenitura a Narindar Chand, que era n\xc3\xa9t de Raja Sansar Chand, i per tant, igual que el pr\xc3\xadncep de Lambagraon, era un representant de l'antiga dinastia katoch de Kangra. El seu jagir estava format per 14 pobles i amb una renda d'unes 35.000 r\xc3\xbapies l'any._NEWLINE_La capital era Nadaun, a 31\xc2\xb0\xc2\xa046\xe2\x80\xb2\xc2\xa0N, 79\xc2\xb0\xc2\xa019\xe2\x80\xb2\xc2\xa0E a la riba esquerra del Beas a uns 30\xc2\xa0km al sud-est de la ciutat de Kangra, amb una poblaci\xc3\xb3 el 1901 de 1.426 habitants. Hi ha un palau a Amtar, a la riba del riu a 2\xc2\xa0km de la poblaci\xc3\xb3."